**UGOVOR O FINANSIRANJU**

**<STP-nnn-25>**

Zaključen između:

1. **Fond za inovacije Crne Gore**, sa sjedištem u Bul. Mihaila Lalića br. 15, Podgorica, PIB 03382052, koji zastupa izvršna direktorica Bojana Femić Radosavović, u daljem tekstu označen kao „**Fond**“

i

1. **<naziv korisnika granta>,** sa sjedištem u <adresa>, PIB/registracioni broj <PIB/registracioni broj>, koga zastupa zakonsi zastupnik <ime ovlašenog lica za zastupanje>, u daljem tekstu označen kao „**Korisnik granta**“

Fond i Korisnik granta će u daljem tekstu ugovora biti pojedinačno označeni kao „**Ugovorna strana**“ i zajednički kao „**Ugovorne strane**“.

# DEFINICIJE

## Sljedeće definicije će imati značenje kako slijedi:

|  |  |
| --- | --- |
| **Prijava**  **Projekat** | set dokumenata dostavljenih od strane Korisnika granta u trenutku prijavljivanja na javni poziv, a koja čini sastavni dio Ugovora o finansiranju (Prilog 2).  predstavlja razvoj aktivnosti Korisnika granta, na način opisan u prijavnom obrascu. |
| **Odobreni budžet projekta** | budžet projekta koji je prihvaćen od strane Fonda i sastavni je dio Ugovora o finansiranju (Prilog 3). |
| **Javni poziv**  **Priručnik** | Odnosi se na Javni poziv za podršku ranoj fazi startapova, koji je objavljen od strane Fonda za inovacije Crne Gore.  Odnosi se na Priručnik Programa podrške ranoj fazi razvoja startapova koji je objavljen od strane Fonda za inovacije Crne Gore. |

# Posebni uslovi ugovora

# ČLAN 1 – PREDMET UGOVORA

* 1. Predmet ovog Ugovora je pružanje finansijske podrške na osnovu Odluke o finsiranju br. **<broj odluke>** od **<datum donošenja odluke>** Korisniku granta od strane Fonda, za sprovođenje projekta<STP-nnn-25> sa nazivom **<naziv projekta>** pod uslovima i na način definisan Javnim pozivom i pravilnicima Fonda.
  2. Korisniku granta će se dodijeliti bespovratna sredstva pod uslovima i odredbama navedenim u ovom ugovoru, koji se sastoji od ovih posebnih uslova i priloga, koje Korisnik ovim izjavljuje da je prihvatio.

1. **ČLAN 2 – PERIOD SPROVOĐENJA PROJEKTA**
   1. Ovaj ugovor stupa na snagu danom potpisa obje ugovorne strane. Ukoliko ugovorne strane potpišu Ugovor na različite datume, datum stupanja na snagu će se smatrati kasniji datum.
   2. Period sprovođenja projekta je <broj mjeseci> i počinje od <datum> a traje do <datum>, odnosno prestaje kada Korisnik granta u potpunosti izvrši sve svoje obaveze utvrđene ovim Ugovorom i prilozima.
   3. Period sprovođenja projekta može biti produžen za period do najviše 3 mjeseca, u skladu sa Priručnikom.

# ČLAN 3 – FINANSIRANJE PROJEKTA

## Fond će finansirati Projekat u maksimalnom ukupnom iznosu od <ukupan iznos granta (slovima)> EUR, od čega za aktivnosti Projekta u maksimalnom ukupnom iznosu od <iznos granta (slovima)> EUR i mentorsku naknadu za dodijeljenog mentora na Projektu u ukupnom iznosu od <iznos nakande za mentora (slovima)> EUR, sve u skladu sa Ugovorom i Priručnikom, kao i pod uslovima, na način i po rasporedu plaćanja kako je određeno u Prilogu 3 – Odobreni budžet Projekta.

## Korisnik granta se obavezuje da će uplatiti obavezno sufinansiranje, kao uslov za isplate od strane Fonda u ukupnom minimalnom iznosu od <ukupan iznos sufinansiranja (slovima)> EUR, pod uslovima, na način i po rasporedu plaćanja kako je određeno u Prilogu 3 – Odobreni budžet Projekta.

## Korisnik granta se obavezuje da će uplatiti iznose dobijene od Fonda namijenjene za mentorsku naknadu direktno dodijeljenom mentoru okviru posebne budžetske linije Projekta.

## Broj namjenskog računa je <broj računa> koji se vodi kod <naziv banke>, a koji će isključivo da služi obavljanju platnih transakcija (domaćih i/ili međunarodnih) u vezi sa Projektom.

1. **ČLAN 4 - NAČIN ISPLATE SREDSTAVA FONDA**
   1. Isplate od strane Fonda će biti vršene u tranšama, pod uslovima i dinamikom kako je navedeno u Prilogu 3 - Odobreni budžet Projekta, i u skladu sa Priručnikom, u roku od 10 radnih dana od dana odobrenja izvještaja.

1. **ČLAN 5 - OBAVEZE KORISNIKA GRANTA**
   1. Korisnik granta je u obavezi da sprovodi Projekat u skladu sa ovim ugovorom i njegovim prilozima, pravilima Javnog poziva i ostalim aktima Fonda, efikasno, blagovremeno, u skladu sa dobrom poslovnom praksom, dobrim tehničkim, ekonomskim, finansijskim, upravljačkim i socijalnim standardima i praksama, kao i da se pridržava predviđenih procedura i pravila i da omogući Fondu da na efikasan način vrši nadzor nad sprovođenjem Projekta.
   2. Korisnik granta ima obavezu da raspolaže i upravlja sredstvima isplaćenim od strane Fonda isključivo za potrebe finansiranja projekta, u skladu sa odobrenim budžetom projekta i na način kako je definisano ovim ugovorom i prilozima. Svako odstupanje od ove obaveze može predstavljati osnov za raskid ugovora.
   3. Korisnik granta je dužan da održava, odnosno obezbijedi održavanje sistema finansijskog upravljanja, računovodstva, pripremi finansijske izvještaje, u skladu sa računovodstvenim standardima koji se primjenjuju, na način da tačno, precizno i adekvatno odražava operacije, resurse i troškove u vezi sa Projektom.
   4. Korisnik granta je u obavezi da pisanim putem obavijesti Fond o svakoj promjeni udjela vlasništa, promjenu osnivača ili izvršnog direktora registrovanoj u Centralnom registru privrednih subjekata Crne Gore (CRPS). Fond ima pravo jednostranog raskida ugovora u slučaju da Korisnik granta ne poštuje ovu obavezu.
   5. Korisnik granta će obavijestiti Fond bez ikakvih odlaganja o blokadi računa, o pokretanju postupka stečaja ili likvidacije.
   6. Korisnik granta je dužan da bez odlaganja obavještava Fond o svim značajnim dešavanjima u vezi sa Projektom, koja predstavljaju odstupanje u odnosu na odobrenu prijavu, kako bi obezbijedio da Fond bude u toku sa aktivnostima i statusom Projekta, te omogućio eventualne promjene aktivnosti na Projektu.
   7. Korisnik granta je u obavezi da odgovara na sve upitnike od strane Fonda u cilju prikupljanja i obrade statističkih podataka.

# ČLAN 6 - NADZOR

* 1. Korisnik granta će omogućiti Fondu i drugim odgovarajućim organima i institucijama Crne Gore i trećim licima koje Fond uputi kod Korisnika granta, da posjete prostorije Korisnika granta, za potrebe vršenja nadzora, medijske posjete i druge potrebe. Osim toga, Korisnik granta će voditi knjigovodstvo po principu *otvorene knjige* i omogućiće Fondu i licima koje on uputi, da efektivno izvrše nadzor načina realizacije projekta, tokom trajanja Projekta i pet godina po okončanju realizacije. Korisnik granta će omogućiti da Fond izvrši nadzor nad implementacijom Projekta u pogledu svake aktivnosti. Za vrijemetrajanja ovog Ugovora, Fond može u svakom trenutku sprovođenja Projekta i 5 godina nakon završetka u skladu s datumima navedenim u članu 2 ovog Ugovora zahtijevati od Korisnika granta da dostavi dokumentaciju i informacije koje se tiču realizacije Projekta.
  2. Fond ima pravo da odredi i zatraži od Korisnika granta da preduzme ili da obezbijedi da budu preduzete korektivne mjere, u slučaju da na osnovu pribavljenih ili dobijenih informacija ili na drugi način, procijeni i utvrdi da postoji bilo koja vrsta kršenja akata Fondai/ili povrede odredbi ovog Ugovora i/ili druge nepravilnosti.
  3. Fond će obavijestiti Korisnika granta o potrebi preduzimanja korektivnih mjera i ostaviti mu primjereni rok, koji ne može biti duži od 15 (petnaest) radnih dana, za primjenu korektivnih mjera, odnosno obezbijediti da takva mjera bude preduzeta.

# ČLAN 7 - VIDLJIVOST

* 1. Korisnik granta se obavezuje da prilikom svakog objavljivanja postignutih rezultata rada na projektu i prezentacije projekta tokom njegovog trajanja ili nakon završetka, u obliku naučnih i stručnih konferencija, televizijskih ili radio programa i drugim oblicima jasno i vidljivo istakne logo i da je isti sufinansiran od strane Fonda.
  2. Korisnik granta obvezan je da učestvuje u svim javnim predstavljanjima Fonda kao i u aktivnostima Fonda (seminarima, radionicama, internet platformama i sličnim aktivnostima), a vezano za Projekat.

1. **ČLAN 8 – POVJERLJIVE INFORMACIJE**
   1. Informacije koje Korisnik granta posjeduje i dostavi Fondu smatraće se povjerljivim informacijama i čuvaće se u skladu sa internim aktima Fonda i Zakonom o zaštiti poslovne tajne ("Službeni list CG", br. 145/2021).
   2. Ništa od prethodno navedenog ne isključuje niti ograničava pravo Fonda da objavi podatke o podršci koju je pružio Korisniku granta.
2. **ČLAN 9 – INTELEKTUALNA SVOJINA**

## Intelektualna svojina podobna da bude predmet zaštite u skladu sa propisima Crne Gore, a koja je stvorena tokom realizacije Projekta, pripada Korisniku granta.

## Korisnik granta garantuje da je vlasnik svih prava intelektualne svojine koju razvija u okviru Projekta. Korisnik granta izričito garantuje da proizvod, odnosno usluga, koji razvija u okviru Projekta ne krši prava intelektualne svojine bilo kog trećeg lica. Fond ne snosi bilo kakvu odgovornost u slučaju povrede tuđih prava intelektualne svojine i ako se takvi zahtjevi i pojave, Korisnik granta je u obavezi da bez odlaganja i o svom trošku takve zahtjeve reguliše i odbije.

## Na zahtjev Fonda, Korisnik granta u obavezi je da pruži dokaze o vlasništvu nad pravima intelektualne svojine koja je postojala prije zaključenja ovog ugovora i koja nastanu tokom njegove realizacije.

1. **ČLAN 10 – IZVJEŠTAVANJE**
   1. Korisnik granta je u obavezi da dostavlja izvještaje navedene u Prilogu 3 – Odobreni budžet projekta, a u skladu sa Priručnikom.
   2. Izvještaji moraju sadržati narativni i finansijski dio izvještaja.
   3. Finansijksi dio izvještaja sadrži pregled svih plaćanja vezanih za realizaciju projekta. Ovakva plaćanja moraju biti pojašnjena i kategorisana u skladu sa odobrenim budžetom projekta.
   4. Odobrenje ili odbijanje izvještaja iz prethodnog stava će biti dostavljeno Korisniku granta u roku od 15 radnih dana od dana prijema izvještaja. Fond zadržava pravo da traži dodatnu dokumentaciju u cilju provjere dostavljenog izvještaja u skladu sa članom 13 Opštih uslova, kao i da posjeti Korisnika granta radi sprovođenja nadzora u skladu sa članom 6 ovog ugovora i članom 15 Opštih uslova.
   5. Fond zadržava pravo da zahtijeva od Korisnika granta izvještavanje na obrascima koje utvrdi sam Fond.
2. **ČLAN 11 - IZMJENE I DOPUNE UGOVORA O FINASIRANJU**
   1. Zahtjeve za izmjene i dopune ovog Ugovora podnosi Korisnik granta u skladu sa ovim Ugovorom i članom 8 Opštih uslova.
   2. Fond će odobriti ili odbaciti zahtjeve za izmjenama i dopunama u roku ne dužem od 45 dana od dana podnošenja zahtjeva. Izostanak odgovora Fonda na zahtjev unutar navedenog roka, ili unutar bilo kojeg drugog razdoblja navedenog u ovom Ugovoru, ne znači odobrenje istog.
   3. Sve izmjene i dopune ovog Ugovora će biti izvršene u pisanom obliku i na crnogorskom jeziku.
   4. Korisnik granta može bez odobrenja Fonda raditi izmjene Odobrenog budžeta unutar svake kategorije troška, do 10% od ukupnog predviđenog iznosa za kategoriju troška.
   5. Ključna lica za realizaciju projekta navedena navedena u Prilogu 2 - Odobreni prijavni obrazac čine bitan element ugovora i ne mogu se mijenjati bez saglasnosti Fonda.
3. **ČLAN 12 - RASKID UGOVORA**
   1. Fond će imati pravo na jednostrani raskid ovog Ugovora ukoliko:

* Korisnik granta ne troši sva sredstva uplaćena po ovom Ugovoru za Projekat u skladu sa Odobrenim budžetom;
* se Korisnik granta ne pridržava bilo kojeg drugog zahtjeva ili uslova postavljenog od strane Fonda, vezanog za finansiranje ovog Ugovora;
* Fond iz opravdanih razloga sumnja da je primio netačne ili nepotpune informacije vezane za Projekat, uključujući informacije u Projektnom prijedlogu ili tokom pregovora o uslovima finansiranja prije potpisivanja ovog Ugovora ili u bilo kojem izvještaju primljenom u skladu sa Ugovorom;
* potrebni izvještaji ili druga dokumenta nisu podnešeni Fondu u vremenskom roku određenom ovim ugovorom;
* Fond ne odobri izvještaje ili druga dokumenta od strane Korisnika;
* Korisnik granta ne izvrši ili loše izvrši realizaciju Projekta ili u slučaju kršenja bitnih obaveza propisanih ovim Ugovorom, a koje nijesu otklonjene/ispravljene u roku od 15 radnih dana od dana zahtjeva Fonda;
* poslovanje Korisnika granta postane nelikvidno ili insolventno, ako je nad njima otvoren stečajni postupak, ili su im prekinute poslovne aktivnosti;
* je Korisnik granta ozbiljno prekršio svoje druge ugovorne obaveze prema državnim organima.
  1. Ukoliko dođe do jednostranog raskida ovog Ugovora od strane Fonda, Korisnik granta će biti obaviješten, a raskid će stupiti na snagu 30 dana od dana slanja obavještenja.
  2. Bez obzira na bilo koje druge odredbe Ugovora, Fond će biti ovlašćen da obustavi finansiranje i/ili raskine ovaj Ugovor i neće snositi bilo kakvu odgovornost prema Korisniku granta, niti prema bilo kojim trećim licima, ako finansiranje Fonda ili njegovih aktivnosti bude iz bilo kog razloga zaustavljeno ili okončano.

1. **ČLAN 13 - POVRAĆAJ SREDSTAVA** 
   1. U slučaju prestanka važenja ovog Ugovora, uplaćena sredstva Fonda na namjenski račun, koja nijesu u cjelosti potrošena, Korisnik granta će biti u obavezi da vrati Fondu, bez ikakvih odlaganja.
   2. Fond može od Korisnika granta tražiti povraćaj svih, ili dijela sredstava isplaćenih po ovom Ugovoru za Projekat, ukoliko ista nisu adekvatno utrošena ili u slučajevima određenim članovima ovog Ugovora, u roku od 30 dana.
   3. U slučaju raskida ovog Ugovora bilo koje finansiranje od strane Fonda je ograničeno na prihvatljive troškove koji su nastali i prihvaćeni su do datuma raskida ovog Ugovora, o čemu odluku donosi Fond, zavisno od okolnosti svakog pojedinačnog slučaja.
2. **ČLAN 14 - ARHIVA**
   1. Korisnik granta je u obavezi da čuva svu dokumentaciju u vezi sa Projektom u elektronskoj formi za period od pet godina po okončanju Projekta, za potrebe eventualnih kontrola ili za druge potrebe od strane Fonda.
   2. Korisnik granta je u obavezi da čuva relevantnu arhivsku građu u papirnoj formi u skladu sa pravnim propisima Crne Gore.
3. **ČLAN 15 – USTUPANJE UGOVORA**
   1. Korisnik granta ne može ustupiti ovaj Ugovor, niti bilo koje pravo ili obavezu iz ovog Ugovora, trećem licu.
4. **ČLAN 16 – KOMUNIKACIJA**
   1. Svi zahtjevi kao i sve vrste komunikacije predviđene ovim Ugovorom sadržaće prirodu i detalje zahtjeva ili komunikacije te biti poslate putem elektronske pošte ili poštom na službenu adresu s potvrdom prijema na sljedeće adrese:

Za Fond:

**Fond za inovacije Crne Gore**

Adresa: Bulevar Mihaila Lalica br. 15, Podgorica

Email: [startap@fondzainovacije.me](mailto:startap@fondzainovacije.me)

Tel: +382 20 635 981

Za Korisnika granta:

Kontakt osoba: <ime i prezime>

Adresa: <adresa prijema službene pošte>

Email: <e-mail>

Tel: <broj telefona>

1. **ČLAN 17 – PRILOZI UGOVORA**
   1. Sledeća dokumenta su priložena ovom Ugovoru i čine sastavni dio Ugovora:

* Prilog 1: Opšti uslovi ugovora;
* Prilog 2: Odobreni prijavni obrazac;
* Prilog 3: Odobreni budžet projekta;
* Prilog 4: Druga relevantna dokumenta (rješenja o registraciji, punomoćje i sl.).
  1. U slučaju sukoba između posebnih uslova ovog Ugovora i bilo kog priloga uz njega, posebni uslovi imaju prednost. U slučaju sukoba između odredbi Priloga 1 i onih iz drugih priloga, prednost imaju one iz Priloga 1.

1. **MENTORSTVO**
   1. Korisnik granta se obavezuje da će, nakon potpisivanja ovog ugovora, najkasnije u roku od 3 nedjelje da zaključi ugovor sa mentorom, koji će Korisniku granta pružiti uslugu mentorstva.
   2. Fond će dodijeliti jednog Mentora sa liste mentora svakom Korisniku granta nakon sesija međusobnog povezivanja. Mentor će Korisniku granta pružiti konsultacije, smjernice i pomoći mu da postavi i dostigne svoje ciljeve i kompletiraju izvještaje.
   3. Mentor će Korisniku granta pružiti pomoć u pravilnom strukturisanju tima, kreiranju razvojnog plana/plana ključnih događaja, validaciji ideje, intervjuisanju potencijalnih klijenata/korisnika, definisanju prototipa i kreiranju održivog poslovnog modela. Mentor će pomoći da Korisnik granta završi svoje aktivnosti u skladu sa definisanim planom ključnih događaja, kao i da potvrdi ostvarene rezultate koji su preduslov za isplatu sredstava, odnosno tranši.
   4. Idplatu naknade za Mentora vrši Korisnik granta, iz dijela sredstava posebno izdvojenih od strane Fonda za ove usluge definisanih u Ugovoru o mentorstvu.
2. **ČLAN 18 – OSTALE ODREDBE**
   1. Korisnik granta u sopstveno ime izričito potvrđuje da je upoznat sa činjenicom da Fond ima nultu toleranciju na korupciju i prevare, te da će ukoliko do takvih aktivnosti dođe, preduzeti sve pravne i faktičke radnje protiv lica koja su učestvovale u takvim aktivnostima.
   2. Na ovaj Ugovor primjenjuje se pravna regulativa Crne Gore. Bilo kakav spor u vezi sa Ugovorom ili njegovom realizacijom, povredom, zaključenjem, ugovorne strane će nastojati da riješe sporazumno, međusobnim pregovorima. U slučaju da takvi pregovori ne uspiju, spor će se rješavati kod nadležnog suda u Podgorici.
   3. Ugovorne strane potvrđuju da su pročitale i u potpunosti razumjele ovaj Ugovor i sve njegove priloge, sve ugovorne osnove i polazna dokumenta (programe, priručnike, javni poziv za učestvovanje u programu), da on predstavlja izraz njihove ozbiljne i slobodno izražene volje, te ga u znak potvrde gore navedenog potpisuju na odgovarajućim mjestima.

|  |  |  |  |  |
| --- | --- | --- | --- | --- |
| **Za Fond za inovacije Crne Gore** | | | **Za Korisnika granta** | |
| Ime: dr Bojana Femić Radosavović | |  | Ime: |  |
| Titula: izvršna direktorica |  | | Titula: |  |
| Potpis: |  | | Potpis: |  |
| Datum: |  | | Datum: |  |